ועדת הכלכלה, כנסת 18, פרוטוקול מספר 794, 2012-03-19 11:30

כרמל שאמה-הכהן: צהריים טובים.

כרמל שאמה-הכהן: אנחנו פותחים את ישיבת ועדת הכלכלה.

כרמל שאמה-הכהן: על סדר-היום: הצעת חוק יידוע בדבר הסכנות בשימוש בטלפון נייד התשע"א-2011, של חברת הכנסת יוליה שמאלוב-ברקוביץ ואחרים, והצעת חוק הגנה מפני שימוש נייד והגבלת פרסומת, התש"ע-2009, של חבר הכנסת דב חנין.

כרמל שאמה-הכהן: חברת הכנסת ברקוביץ בתור יוזמת החוק הבמה שלך.

יוליה שמאלוב-ברקוביץ: תודה רבה, אדוני היושב-ראש.

יוליה שמאלוב-ברקוביץ: אני מודה לך מאוד על הטיפול המאוד זריז בהצעת החוק המאוד מאוד מאוד חשובה הזו בדבר הסכנה בשימוש בסלולרי.

יוליה שמאלוב-ברקוביץ: בהצעת החוק שלי אנחנו מדברים בעיקר על ילדים ונוער עד גיל 16.

יוליה שמאלוב-ברקוביץ: הצעת החוק מתייחסת לפרסום אזהרה של ארגון הבריאות העולמי אשר פרסם לפני קצת יותר מחצי שנה ששימוש בטלפון סלולרי עלול לגרום לנזק בריאותי.

יוליה שמאלוב-ברקוביץ: אנחנו מכירים את המשפט: אם יש ספק אין ספק, וכמובן עיקרון הזהירות המונעת.

יוליה שמאלוב-ברקוביץ: לכן, אני וחברי כנסת טובים ורבים אחרים, הגשנו את הצעת החוק הזו.

יוליה שמאלוב-ברקוביץ: חבר הכנסת דב חנין הגיש הצעה קצת פחות מפורטת, אבל בחלק מהסעיפים היא דומה פחות או יותר להצעת החוק שלנו.

יוליה שמאלוב-ברקוביץ: אדוני היושב-ראש, ההצעה הוגשה לוועדת השרים, והיא הוקפאה עד לאיזושהי הסכמה בין משרדי ממשלה מסוימים.

יוליה שמאלוב-ברקוביץ: היא הוגשה פעם שנייה לאחר שהסכמתי להוריד או לתקן כמה סעיפים בהצעה, והייתי רוצה, גברתי היועצת המשפטית, לדבר על כך.

יוליה שמאלוב-ברקוביץ: מכיוון שזה היה די מהיר, זו היתה די הפתעה - אני חייבת להגיד שאני מאוד מעריכה את זה - לא הספקתי להעביר את הכול.

אתי בנדלר: אני לא קיבלתי כלום, לא לא את הכול.

אתי בנדלר: לא קיבלתי שום הצעה חדשה, יש לי רק את מה שהונח.

יוליה שמאלוב-ברקוביץ: זו ההצעה שהונחה, בסופו של דבר.

יוליה שמאלוב-ברקוביץ: בעקבות התיקונים שעשינו ההצעה הוגשה שוב פעם בשבוע אחרי זה בוועדת השרים, עם תנאי כי אותם התיקונים שעשינו במפגש עם משרד התקשורת והמשרד להגנת הסביבה יוכנסו לסעיפי החוק.

אתי בנדלר: אני יכולה באמת להצטער על כך, חברת הכנסת שמאלוב-ברקוביץ, כי אני עם לחץ הזמן המטורף של ועדת הכלכלה וכיוון שזה הוכנס מהיום למחר, ישבתי ללמוד את ההצעות כמו שהן הוגשו במקור.

יוליה שמאלוב-ברקוביץ: זה בסדר, הן לא שונות בהרבה.

יוליה שמאלוב-ברקוביץ: אני תיכף אגיד לך איזה סעיפים אנחנו הורדנו ותיקנו.

יוליה שמאלוב-ברקוביץ: אני חושבת שלא סתם החליט, אדוני היושב-ראש, לזרז מאוד את ההצעה הזו, כי היא באמת מאוד מאוד חשובה.

יוליה שמאלוב-ברקוביץ: ככל שאנחנו יותר מהר נטפל בכך, כך יותר נטפל בילדים רבים ש"מבשלים" את המוח שלהם עם טלפונים של דור 3.5 והטלפונים החכמים.

יוליה שמאלוב-ברקוביץ: לצערי הרב, ההורים עושים תחרות ביניהם מי קנה את הטלפון היותר מתקדם לילד שלו, ואיתו מגיע הילד לבית-הספר.

יוליה שמאלוב-ברקוביץ: תחשבו כמה קרינה יש בכיתה אחת בה יש 30 ילדים עם טלפונים בכיס.

יוליה שמאלוב-ברקוביץ: אני כבר לא מדברת על בית-הספר, אלא כמה קרינה יש בחדר מכל הילדים.

יוליה שמאלוב-ברקוביץ: חשוב מאוד להגיד שעד היום אנחנו בעיקר מטפלים בנושא האנטנות, ולא טיפלנו במכשירים עצמם.

יוליה שמאלוב-ברקוביץ: אנחנו יודעים שככל שיש פחות אנטנות כך המכשירים מקרינים יותר.

יוליה שמאלוב-ברקוביץ: הצעת החוק היא הצעת החוק הראשונה שמטפלת במכשיר עצמו, ולא באנטנות.

יוליה שמאלוב-ברקוביץ: אחת מההצעות שלי היא לא להעמיד אנטנות בבתי-ספר וגני-ילדים או ממול, והיא גם טיפלה באנטנות.

יוליה שמאלוב-ברקוביץ: זו ההצעה הראשונה שמטפלת במכשיר עצמו.

יוליה שמאלוב-ברקוביץ: ההצעה היא מאוד מאוד מפורטת, ואני חושבת שזו בשורה.

יוליה שמאלוב-ברקוביץ: האם אתה רוצה שאני אספר את כל דברי ההסבר?

כרמל שאמה-הכהן: מה שאת רוצה.

יוליה שמאלוב-ברקוביץ: אוקיי.

יוליה שמאלוב-ברקוביץ: תרשו לי בבקשה קצת לפרט.

יוליה שמאלוב-ברקוביץ: הסעיפים הכי חשובים בהצעה הזו הם יידוע הציבור בדבר הקרינה בעת הרכישה.

יוליה שמאלוב-ברקוביץ: אנחנו יודעים שהיום הרבה מאוד חברות לוקחות בעצמן אחריות, ונותנות אוזניות בזמן רכישת מכשיר חדש.

יוליה שמאלוב-ברקוביץ: אבל הן לא מחויבות לתת אוזנייה במידה והמכשיר הוחלף או כשיש מכשיר נוסף.

יוליה שמאלוב-ברקוביץ: לכן, הצעת החוק מחייבת מתן אוזניות בחוק לכל מכשיר שנלקח מחברה זו אחרת.

יוליה שמאלוב-ברקוביץ: הדבר השני החשוב ביותר בעיניי הוא שיהיה איסור מכירת פלאפון לילדים עד גיל 16 ללא ליווי הורים.

יוליה שמאלוב-ברקוביץ: בעת קנייה ורכישה של טלפון זה או אחר יינתן על פי ההצעה דף שבו יהיה כתוב באותיות בולטות, לא באותיות קטנות, אזהרה שפרסם ארגון הבריאות העולמי, וההורים צריכים לחתום על כך.

יוליה שמאלוב-ברקוביץ: אדוני היושב-ראש, אני הרבה פעמים מקבלת תגובה נורא מוזרה דווקא מאנשים שמאוד מסכימים עם הצעת החוק, אבל מפריע להם שאני מחתימה את ההורים בעת קנייה כי הם טוענים שאז הם לא יוכלו.

יוליה שמאלוב-ברקוביץ: במידה והילד או הוא או מישהו יחלה במחלה הוא לא יוכל לתבוע.

יוליה שמאלוב-ברקוביץ: עם כל הכבוד, הכוונה שלי היא לא לראות איך אני תובעת את חברות הסלולר.

יוליה שמאלוב-ברקוביץ: צריכה להיות אחריות גם של ההורים והם צריכים לדעת.

יוליה שמאלוב-ברקוביץ: ברגע שאני יידעתי, אני מצפה שהם ידעו גם לחנך וליידע את הילדים שלהם, ולהיות יותר אחראים על שימוש של הילדים בטלפונים.

יוליה שמאלוב-ברקוביץ: ישנו דבר נוסף שהוא לא פחות חשוב וזה הנושא שלא יהיה שימוש בילדים בפרסום של חברות סלולר.

יוליה שמאלוב-ברקוביץ: אנחנו יודעים שיש היום פרסומת מאוד מעניינת.

יוליה שמאלוב-ברקוביץ: חברות הסלולר יודעות לעשות דבר אחד טוב וזה לעשות פרסום מדהים לכל המכשירים.

יוליה שמאלוב-ברקוביץ: אנחנו עכשיו עדים לפרסום באמת מקסים.

יוליה שמאלוב-ברקוביץ: ילדים בני שנה וחצי-שנתיים יושבים עם אייפוד ומשחקים עם האייפוד, ואז איזה יופי, כמה אני מבסוטית.

יוליה שמאלוב-ברקוביץ: שימוש בילדים קטנים לפרסום מכשיר סלולרי כזה או אחר הוא דבר שצריך לעבור מעל פני האדמה.

יוליה שמאלוב-ברקוביץ: יהיה איסור, על פי ההצעה, לפרסם ללא אזהרה בצד הפרסום שהטלפון עלול לגרום לנזק בריאותי, בדומה לסיגריות.

יוליה שמאלוב-ברקוביץ: יש פה סעיף שהוא קצת במחלוקת ואמרנו שאנחנו נדבר על זה בוועדה, סעיף שמבקש פעם ביום לשלוח אס.

יוליה שמאלוב-ברקוביץ: אם.

יוליה שמאלוב-ברקוביץ: אס דרך חברת הסלולר שלא יעלה להם כסף כי הם עושים את זה טוב מאוד עם "האח הגדול" שעליו דיברנו היום הרבה.

יוליה שמאלוב-ברקוביץ: האס.

יוליה שמאלוב-ברקוביץ: אמ.

יוליה שמאלוב-ברקוביץ: אס דרך חברות הסלולר יזהיר כי שימוש לא מושכל בטלפון עלול לגרום לנזק בריאותי.

יוליה שמאלוב-ברקוביץ: אני מבקשת מחברות הסלולר להשקיע חלק מהפרסום שהן מוציאות על פרסום המכשירים שלהן על פי חוק לאזהרה וחינוך לשימוש מושכל בפלאפון סלולרי.

יוליה שמאלוב-ברקוביץ: מעבר לזה, אנחנו מדברים על מפקחים שיפקחו ויהיו להם סמכויות פיקוח על אותן חברות שמתנהגות שלא על פי החוק.

יוליה שמאלוב-ברקוביץ: אדוני, אני מאוד מקווה שההצעה הזאת תעבור מהר מאוד את הקריאה השנייה והשלישית.

כרמל שאמה-הכהן: קודם קריאה ראשונה.

יוליה שמאלוב-ברקוביץ: כן.

יוליה שמאלוב-ברקוביץ: אבל אתה יודע, אני כאילו כבר שם.

יוליה שמאלוב-ברקוביץ: האם אני צריכה להקריא עכשיו את השינויים או שאת רוצה שאני אגיש לך, גברתי היועצת המשפטית?

אתי בנדלר: אני חושבת שהוועדה כולה צריכה לדעת מה הם השינויים המוצעים, ואני חושבת שזה צריך להיות גם בפני המוזמנים.

יוליה שמאלוב-ברקוביץ: בשמחה רבה.

יוליה שמאלוב-ברקוביץ: אנחנו מדברים על כך שסעיף 2(ב)(1) יורד מהצעת החוק: יצרף למכשיר טלפון נייד הנרכש עלון אזהרה המפרט את סכנות השימוש בטלפון, כי הדבר הזה קיים כבר, ולכן ראינו שאין צורך בסעיף הזה והחלטנו להוריד אותו.

יוליה שמאלוב-ברקוביץ: סעיף 3 משתנה.

יוליה שמאלוב-ברקוביץ: לא ימכור אדם ולא ישווק מכשיר טלפון נייד חדש אלא אם כן - להוסיף: ניתן לבדוק במכשיר בצורה פשוטה את כמות הקרינה הבלתי מייננת שהוא פולט, מצורפת אליו אוזנייה.

יוליה שמאלוב-ברקוביץ: אני רוצה להגיד שיש היום כמה חברות שיש להן אפשרות להודיע על רמת הקרינה במכשיר הטלפון.

יוליה שמאלוב-ברקוביץ: אנחנו מבקשים בהצעה שאכן חברות הסלולר יתקינו כזאת תוכנה.

יוליה שמאלוב-ברקוביץ: חשוב מאוד להגיד שלי באופן אישי, על אף שאני כתבתי את זה, יש קצת בעיה עם הסעיף הזה, ודיברתי גם עם חלק מהחברות שיש להן אפשרות.

יוליה שמאלוב-ברקוביץ: לדוגמה, אם אנחנו מדברים ופתאום אנחנו רואים צבע ירוק שאומר שהקרינה היא נמוכה, אני לא רוצה שייווצר מצב שהציבור יחשוב שהוא לא מוקרן באותו רגע.

יוליה שמאלוב-ברקוביץ: בטח נדבר בוועדה על העניין הזה.

לאה ורון: האם הוא רואה צבע ירוק במכשיר עצמו?

יוליה שמאלוב-ברקוביץ: כן, במכשיר עצמו.

יוליה שמאלוב-ברקוביץ: חלק מהחברות מדברות על רטט בזמן קרינה אם עברת את הסף.

יוליה שמאלוב-ברקוביץ: למשל, נכנסתי למעלית - - -

לאה ורון: אלו מכשירי טלפון ניידים שקיימים בשוק?

יוליה שמאלוב-ברקוביץ: זה אפליקציה שאת יכולה להכניס היום למכשירים, ויש פה מישהו שייצג את זה.

יוליה שמאלוב-ברקוביץ: אני חושבת שיש היום שמונה חברות בישראל שיוצרות אפליקציות דומות וזהות.

יוליה שמאלוב-ברקוביץ: אם נכנסת למעלית כשאת מדברת ויש לך את אותה אפליקציה - - -

לאה ורון: כדאי שאיזה פטיש יצא וייתן לי על הראש.

לאה ורון: הבנתי שבמעלית הקרינה היא רבה ביותר.

יוליה שמאלוב-ברקוביץ: זו הקרינה הכי גדולה.

יוליה שמאלוב-ברקוביץ: לכן, אני רוצה שאנחנו נעביר את ההצעה כמה שיותר מהר כי עוד מעט אם נמשיך להשתמש במכשיר הזה יהיה משהו אחר בראש, לא פטיש.

יוליה שמאלוב-ברקוביץ: אני רוצה לתת תשובה למנהלת הוועדה.

יוליה שמאלוב-ברקוביץ: אם את מדברת ואת מקבלת קרינה יותר גדולה מהרגיל כי אין בסביבה אנטנות, האפליקציה אומרת שאת נמצאת באזור שהקרינה בו היא גדולה מהרגיל.

יוליה שמאלוב-ברקוביץ: חשוב לי להדגיש בהצעת החוק שהציבור ידע שגם כשהוא מדבר במקום בו יש אנטנות עדיין יש קרינה.

יוליה שמאלוב-ברקוביץ: זה מה שקצת מבלבל אותי.

יוליה שמאלוב-ברקוביץ: אנחנו צריכים לראות איך אנחנו נגיע לאיזושהי הסכמה בדיון כך שהציבור ידע שיש עדיין קרינה גם כשזה קצת רוטט או כשזה צבע אחר.

יוליה שמאלוב-ברקוביץ: התחלתי לדבר על אחוז מסוים מתקציב הפרסום שיעבור להסברה לציבור.

יוליה שמאלוב-ברקוביץ: אני כתבתי בהצעה הקודמת שהוגשה מההתחלה 15%.

יוליה שמאלוב-ברקוביץ: כתבתי הרבה כדי לקבל הרבה פחות, אבל לקבל.

יוליה שמאלוב-ברקוביץ: אני תיקנתי את זה ל-7%, אם אני לא טועה, מתקציב הפרסום.

יוליה שמאלוב-ברקוביץ: מדובר בסעיף 7(א).

יוליה שמאלוב-ברקוביץ: סעיף 5 יורד.

יוליה שמאלוב-ברקוביץ: סעיף 8(ב) יהיה כדלקמן: עוסק לא יעשה פרסומת למכשיר טלפון נייד בעיתון או בכל דבר דפוס אחר המיועד בעיקר לילדים עד גיל 16, או בשידורי טלוויזיה בתוכנית המיועדת או המופנית לילדים עד גיל 16.

אתי בנדלר: זאת אומרת, את מורידה את המילים: או המשודרת בשעת צפייה לילדים כאמור?

אתי בנדלר: זה השינוי?

יוליה שמאלוב-ברקוביץ: כן, נכון.

לאה ורון: למה?

לאה ורון: מה ההיגיון בזה?

ברוריה מנדלסון: שעות צפייה לילדים זה בעייתי.

ברוריה מנדלסון: זה בעייתי קצת.

ברוריה מנדלסון: האם "האח הגדול" זה ילדים זה לא ילדים?

יוליה שמאלוב-ברקוביץ: בדיוק.

דב חנין: "האח הגדול" זה לא לילדים.

יוליה שמאלוב-ברקוביץ: לדעתי, "האח הגדול" זה גם לא למבוגרים.

יוליה שמאלוב-ברקוביץ: אם ההורים שלי היו עדיין חיים בטוח שהם לא היו נותנים לי לראות את התוכנית הזאת.

יוליה שמאלוב-ברקוביץ: סעיף 9 ירד - אישור טכנולוגיות חדשות.

יוליה שמאלוב-ברקוביץ: זו נקודה חשובה, אדוני היושב-ראש.

יוליה שמאלוב-ברקוביץ: אנחנו דיברנו פה על אישור של טכנולוגיות חדשות.

יוליה שמאלוב-ברקוביץ: אני הגעתי למסקנה כי מה שחשוב לי בעיקר כרגע זה יידוע הציבור בדבר סכנות קרינה במכשיר סלולרי.

יוליה שמאלוב-ברקוביץ: לכן, החלטנו שאנחנו מורידים את הסעיף הזה של הטכנולוגיות כאן.

יוליה שמאלוב-ברקוביץ: אני אגיש הצעה נוספת בתיאום עם משרדי ממשלה כדי לראות איך אנחנו מטפלים בטכנולוגיות כי יש פה קצת בעיה.

יוליה שמאלוב-ברקוביץ: גם לשכת המסחר והתעשייה צריכה להיות מעורבת בזה.

יוליה שמאלוב-ברקוביץ: החלטתי שכרגע בהצעת החוק הזאת אני מורידה את זה.

כרמל שאמה-הכהן: חבר הכנסת דב חנין, בבקשה.

דב חנין: תודה רבה לך, אדוני היושב-ראש.

דב חנין: אני אהיה קצר גם מכיוון שלצערי אני צריך לצאת לאיזשהו דיון ברפורמה בתכנון ובבנייה.

כרמל שאמה-הכהן: האם חודשו ההצבעות?

דב חנין: זה דיון לקראת חידוש ההצבעות.

דב חנין: אני לא יודע אם הן יחודשו או לא.

דב חנין: לא כל כך ברור לי מה קורה שם.

דב חנין: בכל מקרה, בהמשך לדבריה של חברת הכנסת שמאלוב-ברקוביץ, הצעת החוק שלנו התחילה את דרכה בכנסת הקודמת.

דב חנין: אני רק רוצה להזכיר למען הפרוטוקול את חברי הכנסת אופיר פינס ומיכאל מלכיאור שהיו שותפיי בקדנציה הקודמת בעניין הזה, והיום אני שמח על השותפות עם יוליה שמאלוב-ברקוביץ.

דב חנין: אדוני היושב-ראש, אני מציע שאנחנו נקבל החלטה על איחודן של שתי ההצעות.

דב חנין: יש ביניהן הבדלים, הן לא הצעות זהות.

דב חנין: הן דומות, אבל הן לא - - -

אתי בנדלר: הן דומות בעיקרן, אחרת לא הייתי מאשרת את הצמדתן.

אתי בנדלר: ההצעה שלך נבלעת בהצעתה של חברת הכנסת שמאלוב-ברקוביץ.

דב חנין: נכון.

דב חנין: אבל מכיוון שהמהות של העניין היא אחת, הכיוון של ההסדר הוא אחד, אני חושב שזה בהחלט ראוי שאנחנו נקיים את הדיון בצורה מאוחדת.

דב חנין: ישנם כל מיני ליקויים שצריך לתקן אותם בהצעת החוק.

דב חנין: כמו למשל, הגדרה בפרק הגדרות: "קטין" - מי שמלאו לו 15 שנים, זה כמובן טעות.

דב חנין: הגדרת "קטין" צריכה להופיע כפי שהיא מופיעה בחוק, אבל ההחלה של החובות או של ההוראות צריכה להיות על קטין שמלאו לו פחות מ-15 שנים או פחות מ-16 שנים לפי מה שתקבע הוועדה.

דב חנין: הנושא הזה של קטינים הוא כמובן נושא מאוד מרכזי עבורנו.

דב חנין: אנחנו חושבים שאחת הבעיות הגדולות ביותר בנושא של השימוש בטלפונים סלולריים הוא השימוש המאוד מאוד אינטנסיבי, המאוד לא סלקטיבי של ילדים ובני נוער בתקופת ההתפתחות שלהם.

דב חנין: זו בדיוק התקופה שבה הגוף עובר שינויים, וזו התקופה הרגישה ביותר על ההשפעות הפוטנציאליות המזיקות של קרינה סלולרית, השפעות שאנחנו לומדים עליהן יותר ויותר מחקרים גם בין-לאומים וגם ישראלים.

דב חנין: אדוני היושב-ראש, אני רק רוצה לסיים בהערכה לך על קידומו הבאמת מהיר של החוק.

דב חנין: אני מציע שאנחנו ננסה לעשות מאמץ לגבש נוסח לקריאה ראשונה שבוודאי לא יהיה מושלם ויהיה אולי לא מלא בכל האלמנטים שלו כדי שאנחנו נוכל להמשיך ולעשות את הדיון על פרטי בהמשך הדרך.

דב חנין: תודה רבה.

כרמל שאמה-הכהן: מי בעד האיחוד?

כרמל שאמה-הכהן: בעד – פה אחד

כרמל שאמה-הכהן: פה אחד.

אתי בנדלר: הן מוזגו.

אתי בנדלר: ההחלטה – ההצעות ממוזגות.

לאה ורון: חבר הכנסת חנין מצביע במקום חבר הכנסת דני דנון שיושב על מקום של חד"ש.

לאה ורון: חברת הכנסת יוליה שמאלוב-ברקוביץ מצביעה במקום חבר הכנסת יואל חסון.

דב חנין: יש מקומות שבהם חד"ש מצביעה במקום הליכוד, זה קורה.

כרמל שאמה-הכהן: הערות כלליות, בבקשה.

חיים אמיגה: חיים אמיגה מהמשרד לביטחון הפנים.

חיים אמיגה: אני מזכיר כי החלטת הממשלה היתה גם לתיאום הנוסח עם המשרד לביטחון הפנים.

חיים אמיגה: יש לנו שלוש הערות קצרות.

חיים אמיגה: ההערה הראשונה היא לגבי הסעיפים שדנים בסמכויות הפקחים.

חיים אמיגה: אני מדבר על סעיף 10, 11 ו-12 להצעה.

חיים אמיגה: הסמכויות שמתאימות במקרה הזה הן סמכויות פיקוח, ולפי חקיקה מודרנית שקיימת בחקיקה האחרונה, כמו למשל, חוק הגנת הסביבה, או למשל, הצעת חוק ציוד רפואי שממש אמורה להיות מפורסמת בימים הקרובים שנדונה בוועדת העבודה והרווחה של הכנסת.

חיים אמיגה: הנוסח של הסעיף פה כולל בתוכו מעין ערבוב של סמכויות אכיפה וחקירה גם שהן פחות מתאימות במקרה הזה לפקחים – זו הנקודה הראשונה.

יוליה שמאלוב-ברקוביץ: למה זה מתאים?

חיים אמיגה: מבקשים פה בהצעת החוק, למשל, לקבוע החתמת קונה בדבר סמכות, למשל סעיף 2, סעיף 3 - שמדבר על בדיקת מכשיר בצורה פשוטה שיכולה לבדוק את כמות הקרינה, האם מצורפת אליו אוזנייה, כלומר, ההיקף של החוק, המסה של החוק פה עוסקת בנושא של פיקוח.

חיים אמיגה: יכול להגיע מפקח ולפקח שבאמת הדברים מתבצעים.

חיים אמיגה: אין צורך פה בסמכויות חקירה, אין פה צורך בתפיסה או בסמכויות כל כך דרקוניות שמתאימות לחוקים אחרים אולי, להצעות חוק אחרות, פחות לזו.

אתי בנדלר: האם יש לכם הצעה מגובשת בעניין?

חיים אמיגה: כן, יש לנו הצעה מגובשת.

חיים אמיגה: נוכל להעביר אותה לוועדה.

לאה ורון: האם אפשר לקבל אותה כדי שנעשה צילום בינתיים?

חיים אמיגה: כן, אעביר אותה מייד בסוף הדיון.

לאה ורון: תודה רבה.

יוליה שמאלוב-ברקוביץ: זאת אומרת, פיקוח - כן, בלי חקירה.

חיים אמיגה: כן.

יוליה שמאלוב-ברקוביץ: אני לא יודע אם כדאי שנדבר על זה כבר עכשיו?

לאה ורון: לא, לא.

לאה ורון: כאשר הוועדה תגיע לסעיף תציג את הנוסח החלופי שאתם חושבים שנכון יותר שהוועדה תדון בו.

חיים אמיגה: בסדר גמור.

חיים אמיגה: את הנקודה השנייה אגיד בהערה כללית.

חיים אמיגה: הנקודה השנייה היא לגבי החרגת מערכת הביטחון מבחינת השימוש של סמכויות הפקחים.

חיים אמיגה: אני מפנה כרגע לסעיף 11(ב) להצעת החוק.

חיים אמיגה: מדובר שלגבי מערכת הביטחון זה אישור כניסה מאת שר הביטחון.

חיים אמיגה: שוב, זה לא מותאם לחקיקה החדשה בנושא.

חיים אמיגה: מערכת הביטחון כוללת גם כן גופים שקשורים לשר לבט"פ, כמו למשל, שירות בתי סוהר, משטרה, הרשות להגנה על עדים - גופים מסווגים שאותו רציונאל אמור גם לחול עליהם.

חיים אמיגה: יש לי נוסח שגם נוכל להעביר לוועדה, וכמובן גם לחברת הכנסת, שכולל בתוכו, בתוך הגדרת מערכת הביטחון, גם כן את הגופים האלה של המשרד לבט"פ.

כרמל שאמה-הכהן: חברים, הערות כלליות.

כרמל שאמה-הכהן: הערות ספציפיות זה לא השלב הזה.

חיים אמיגה: אוקיי.

חיים אמיגה: הערה כללית ואחרונה לגבי הסנקציה הפלילית פה לחוק העונשין.

חיים אמיגה: צריך לקחת בחשבון שסנקציה פלילית גוררת בחובה איזשהו כתם על מי שמבצע את העבירה הזאת.

חיים אמיגה: אולי כדאי לשקול סנקציות מינהליות כמו עיצומים כספיים, הטלית רישיון, דברים שבדרך כלל יותר נהוגים בחקיקה מהסוג הזה.

חיים אמיגה: זה גם מטיל עומס על המערכות.

אתי בנדלר: זו הצעה ממשלתיות או הצעה מהמשרד לביטחון הפנים?

חיים אמיגה: זו הצעה מהמשרד לביטחון הפנים.

אתי בנדלר: האם יש איזשהו תיאום בין משרדי הממשלה בעניין זה?

אתי בנדלר: מעניין אותי האם ההצעה היא על דעתם של משרדים אחרים שאתה מציע שהם יהיו מוסמכים להטיל עיצומים כספיים.

חיים אמיגה: אני אסביר.

חיים אמיגה: בדרך כלל בחוקים דומים אחרים משרד המשפטים תומך בגישה הזו.

חיים אמיגה: אנחנו לא הספקנו להגיע לתיאום בגלל לחץ הזמנים, אבל זה הערה כללית שאני מטיל כרגע לפתחה של הוועדה.

יצחק קדמן: אני רוצה לומר רק בחלק הכללי כי אני מבין שאנחנו עוד נדון בזה.

יצחק קדמן: כמובן שאנחנו תומכים בכל הצעה שנועדה להבטיח את שלומם ואת בריאותם של קטינים, ובוודאי של ילדים קטנים.

יצחק קדמן: אנחנו כבר לפני הרבה שנים פנינו לשרת התקשורת דאז דליה איציק – ולפי זה מישהו ידע להגיד מתי זה היה - וביקשנו שיחייבו את חברות הסלולר לפרסם אזהרה, כך שאנשים יהיו מודעים לסיכונים הבריאותיים.

יצחק קדמן: לכן, אנחנו בעיקרון תומכים בהצעה.

יצחק קדמן: יחד עם זה, אנחנו חושבים שההצעה צריכה להיות מידתית.

יצחק קדמן: הטלפון הסלולרי הוא לא אויב שלנו, הוא גם לא אויב של הילדים.

יצחק קדמן: לילדים רבים הטלפון הסלולרי הוא קרש הצלה.

יצחק קדמן: היה לנו עכשיו מקרה של ילד שהורד מהרכבת הקלה בירושלים על ידי הפקחים שעושים שם עבודה בלתי נסבלת, לדעתי.

יצחק קדמן: זה קרה במקום מרוחק מהבית שלו.

יצחק קדמן: למרבה המזל, היה לו טלפון כך שהוא היה יכול להתקשר לאימא שלו.

יוליה שמאלוב-ברקוביץ: איך לא לוקחים לסיטיפס את הרישיון?

יצחק קדמן: מה שקורה שם שווה ישיבה נפרדת.

לאה ורון: מחר בתשע בבוקר יש ישיבה של ועדת המשנה לתחבורה ציבורית בראשותו של חבר הכנסת אייכלר.

לאה ורון: אולי שמישהו מטעמכם יגיע ויציג את המקרה.

לאה ורון: אם אדוני יכול להגיע אדרבא ואדרבא.

יצחק קדמן: אני אשמח.

יוליה שמאלוב-ברקוביץ: אגב, זה כבר לא מקרה ראשון.

יוליה שמאלוב-ברקוביץ: בוועדה לפניות הציבור אנחנו מטפלים בהרבה מקרים כאלה.

יצחק קדמן: אגב, היה לו כרטיס, אבל הטענה של הפקח היתה שזה לא עבר במכונה.

יצחק קדמן: יש המון תקלות סביב העניין הזה.

יצחק קדמן: אני מזכיר את זה כי הטלפון פה הציל את הילד.

יצחק קדמן: לכן, הטלפון הסלולרי הוא לא אויב שלנו.

יוליה שמאלוב-ברקוביץ: אין ספק.

יצחק קדמן: שימוש מופרז ושימוש נכון, ואי-שימוש באוזנייה – כל הדברים שגם מופיעים בחוק הם מאוד חשובים.

יצחק קדמן: יחד עם זה, אני לא רוצה שנשפוך את התינוק עם המים המלוכלכים.

יוליה שמאלוב-ברקוביץ: אנחנו לא הולכים לאסור על ילדים לדבר בטלפון.

יוליה שמאלוב-ברקוביץ: אדון קדמן, זו לא הכוונה.

יצחק קדמן: לגבי ההערות לגופו של עניין – יש שם כל מיני טעויות.

יצחק קדמן: למשל, באחת ההצעות מופיע שלא יופיע קטין בפרסומת לסלולר אלא אם כן קיבל את רשות הוריו.

יוליה שמאלוב-ברקוביץ: אצלי זה לא כתוב.

יוליה שמאלוב-ברקוביץ: זה לא בהצעה שלי, אדוני.

יצחק קדמן: ההצעה הזאת היא מאוד מסוכנת כי היא אומרת שאם זה לא פרסומת לטלפון סלולרי אז הוא יכול להופיע בלי רשות הוריו.

יצחק קדמן: יש כל מיני דברים כאלה שאני אתעכב עליהם כשנגיע לדיון בסעיפים.

יצחק קדמן: אנחנו מברכים, ואנחנו מבקשים שההצעה תהיה מידתית.

יצחק קדמן: צריך לחנך, צריך לתת כלים לציבור, ולא צריך להפוך את הטלפון הסלולרי לאויב.

עפר מרגלית: עפר, ממשרד האוצר.

עפר מרגלית: אני מבקש להעיר הערה כללית.

עפר מרגלית: גם אנחנו כמובן תומכים ברעיון, וחושבים שזו הצעה חשובה.

עפר מרגלית: יש פה כמה סעיפים שאנחנו רואים אותם כבעייתיים, ואני אתייחס אליהם באופן פרטני.

עפר מרגלית: מבחינת התיאום, הוא לא נעשה מולנו, ויש עדיין סעיפים שיש לנו בעיה איתם.

יוליה שמאלוב-ברקוביץ: משרד התקשורת היה בתיאום.

יוליה שמאלוב-ברקוביץ: אה, אתה אוצר.

גיל פרידלנדר: גיל פרידלנדר, אני מנכ"ל טוקאון.

גיל פרידלנדר: טוקאון היא אחת משמונה או עשר חברות שמפתחות פתרונות לניטור החשיפה מקרינה סלולרי.

גיל פרידלנדר: יש חברות כאלה בארץ ובעולם.

גיל פרידלנדר: טוקאון גם ממומנת על ידי המדען הראשי במשרד התמ"ת.

גיל פרידלנדר: הפתרונות האלה הם פתרונות של תוכנה שאתה מוריד לטלפון, והיא מאפשרת לך פעם ראשונה לראות מה רמת הקרינה שלך לטלפון, אם היא גבוהה, נמוכה.

גיל פרידלנדר: אתה יכול לקבל התראות ברגע שהקרינה עוברת סף מסוים של קרינה.

גיל פרידלנדר: אנחנו מברכים על היוזמה הזאת.

גיל פרידלנדר: אני חושב שזו אחת היוזמות שמקדימה את שאר העולם.

גיל פרידלנדר: אנחנו יכולים רק להתברך שיש כוונה לעשות חקיקה כזאת.

גיל פרידלנדר: אני רוצה לדבר על ילדים ונוער.

גיל פרידלנדר: אכן זה המקום שהפתרון הזה הוא הכי נדרש.

גיל פרידלנדר: ברגע שיש פתרון כזה אפשר גם להרחיב אותו להרבה מקומות נוספים.

גיל פרידלנדר: למשל, שהורים יקבלו דוחות על רמת החשיפה של הילדים שלהם לקרינה.

גיל פרידלנדר: היכולת הטכנולוגית הזאת נמצאת היום, היא לא ממומשת.

גיל פרידלנדר: האופרטורים בארץ לא דוחפים אותה.

לאה ורון: באיזה אחוז ממכשירי הטלפון היכולת הטכנולוגית הזאת היא אפשרית?

גיל פרידלנדר: היום זה על כל הטלפונים החכמים.

עפר מרגלית: סמרטפונים היום זה 50%, לפי מה שאני מכיר.

לאה ורון: זאת אומרת, זה רק למחצית מהרוכשים של הטלפונים.

גיל פרידלנדר: כן, אבל מהר מאוד החדירה של טלפונים חכמים נכנסת.

גיל פרידלנדר: אני מניח שתוך שנה-שנתיים זה יהיה על מרבית הטלפונים החכמים.

גיל פרידלנדר: פתרונות כאלה הם אפשריים, ועם התקדמות הטכנולוגיה צריך להתחיל לדחוף את הדברים האלה ולאפשר שליטה בקרינה בסלולר.

גיל פרידלנדר: אני מניח ששאלתם את עצמכם למה בכל טלפון יש בארים של קליטה שזה רמת הקליטה של הטלפון, אבל טלפון קולט אותות ומשדר אותות ומשום מה יצרנים שכחו לשים בארים של שידור.

גיל פרידלנדר: בדיוק למקום הזה אותן חברות כמו טוקאון באות ונותנות פתרון שמעצים את המשתמש ומאפשר לו לראות את רמת השידור של הטלפון שלו.

אופיר ביתן: אני מהרשות השנייה.

אופיר ביתן: אנחנו קיבלנו את הצעות החוק אתמול ועדיין להצעות החוק יכולה להיות משמעות רחבה על שוק הפרסום.

אופיר ביתן: לכן, אנחנו חושבים שיש לתת לנו ולזכיינים שלנו את הזמן על מנת לבחון את ההשלכות האלה בטרם קבלת החלטה.

חיים מזר: חיים מזר, משרד התקשורת.

חיים מזר: יש תת-סעיף שחברת הכנסת ברקוביץ לא הזכירה שגם אותו החלטנו בישיבה הזאת שאנחנו נוריד.

חיים מזר: לגבי טוקאון – יש שתי בעיות.

חיים מזר: קודם כל, יש קשר ישיר בין רמת הסיגנאל שמתקבל לרמת השידור.

חיים מזר: ככל שהסיגנאל יותר חלש כך רמת השידור תהיה יותר גבוהה.

חיים מזר: זאת אומרת, יש קשר והנתון הזה הוא מסייע, נתון הקליטה מתחנת הבסיס.

חיים מזר: קרוב ל-2 מיליון מכשירי סלולר נכנסים בשנה לישראל.

חיים מזר: אנחנו לא מייצרים אותם בארץ.

כרמל שאמה-הכהן: שלוש דקות הפסקה בדיון.

כרמל שאמה-הכהן: חברים, אנחנו מחדשים את הדיון.

כרמל שאמה-הכהן: חברת הכנסת ברקוביץ, עדכני את הוועדה לגבי הסיכום.

יוליה שמאלוב-ברקוביץ: אדוני היושב-ראש, אני עוד פעם חוזרת על דבריי.

יוליה שמאלוב-ברקוביץ: אני מאוד מודה לך על המהירות בה הבאנו את הדיון הזה לכאן.

יוליה שמאלוב-ברקוביץ: אני בטוחה שזוהי התחלה נכונה וטובה.

יוליה שמאלוב-ברקוביץ: אני לא רוצה היום להצביע, כי בשינויים שעשינו יש כמה דברים שהם קשורים למשרד התמ"ת.

יוליה שמאלוב-ברקוביץ: משרד התמ"ת לא היה נוכח בדיון שעשינו בין משרדי הממשלה, לכן אני לא רוצה היום - - -

לאה ורון: למה הכוונה כשאת אומרת "שינויים שעשינו"?

יוליה שמאלוב-ברקוביץ: מה שדיברתי כרגע – על השינויים בהצעת החוק.

לאה ורון: מי עשה?

יוליה שמאלוב-ברקוביץ: ישבנו עם משרד התקשורת, ישבנו עם המשרד להגנת הסביבה, וגם בגלל נושא פיקוח עליו דיבר נציג המשרד לביטחון הפנים שהוא באמת קשור לעסק, אבל הוא מאיר פה כמה נקודות חשובות.

יוליה שמאלוב-ברקוביץ: ההצעה הזאת היא יותר מידיי חשובה מכדי שהיא תיפול.

יוליה שמאלוב-ברקוביץ: לכן, התיאום עם כל משרדי הממשלה חשוב לי מאוד.

יוליה שמאלוב-ברקוביץ: אני חושבת שככל שנתאם יותר מהר אנחנו כך גם נעביר אותה יותר מהיר.

יוליה שמאלוב-ברקוביץ: לכן, אני מבקשת שאנחנו נמשיך לדון.

יוליה שמאלוב-ברקוביץ: נשמע את ההערות של כל המשרדים.

יוליה שמאלוב-ברקוביץ: משרד האוצר - עופר פה - גם הגיש איזשהן הערות.

יוליה שמאלוב-ברקוביץ: חשוב לי מאוד לעשות תיאום עם משרדי הממשלה.

יוליה שמאלוב-ברקוביץ: בואו נמשיך בדיון ונעשה תיאום, או שאתה לא רוצה דיון?

לאה ורון: התיאום לא צריך להיעשות בישיבת הוועדה.

יוליה שמאלוב-ברקוביץ: האם אתם רוצים לסיים את הדיון כרגע?

קריאה: כן, בהחלט.

חיים מזר: לפני כשלושה שבועות ישבנו בישיבה חשובה והגענו להסכמות מסוימות, ועכשיו גם כן שמענו הערות מהמשרד לביטחון הפנים.

חיים מזר: אינני מדבר בשם משרד התקשורת אלא כמי שיושב כאן.

חיים מזר: אני חושב שכדאי שנקבל לדיון הבא את הצעת החוק עם התיקונים שפחות או יותר ישנה הבנה לגביהם, ואז אנחנו נוכל להתקדם.

חיים מזר: במקביל, אנחנו – משרדי הממשלה – נעשה בינינו את התיאומים, וכך הצעת החוק הזאת תוכל להתקדם.

חיים מזר: אם לא – נבוא עוד הפעם ואז מה קידמנו?

חיים מזר: לכן, אנחנו צריכים לראות בצורה כתובה את התיקונים ואת העדכונים החשובים.

אתי בנדלר: האם מותר לי לשאול מי יהיה השר אחראי בהתאם להצעת הממשלה?

לאה ורון: בדרך כלל מה שהוועדה עושה כאשר הדיון לא מוזמן מאתמול להיום הוא שאנחנו מפיצים באתר הוועדה את הנוסח שסוכם עליו על מנת שכולם יוכלו להתכונן, וזה מה שנעשה בדיון הבא ככל שיהיה לנו נוסח כמובן.

אתי בנדלר: אני בכל זאת שואלת, ברשותכם, האם נציגי הממשלה הסכימו ביניהם מי יהיה השר האחראי לביצוע החוק?

הדס פיקסלר: בישיבה בה ישבנו עם חברת הכנסת נאמר שלאור הסעיפים שירדו מהצעת החוק, נשארו בעיקר החובות הצרכניות.

הדס פיקסלר: לכן, אמרנו, וכמו שגם חברת הכנסת ציינה, שחייבת להיות פה מעורבות של משרד התמ"ת.

אתי בנדלר: האם משרד התמ"ת ייקח את הצעת החוק הזאת תחת אחריותו, גברת טירי?

חנה וינשטוק טירי: אני לא מתחייבת לכך.

חנה וינשטוק טירי: קודם כל, נודע לי על הדיון הזה רק אתמול אחר הצהריים.

חנה וינשטוק טירי: לא תואם איתנו הנוסח.

חנה וינשטוק טירי: אנחנו מאוד לא מוכנים לישיבה הזו.

חנה וינשטוק טירי: יש לנו גם מה להגיד לגבי תוכן ההצעה.

חנה וינשטוק טירי: אנחנו מקווים שנוכל לשבת עם חברת הכנסת ולתאם את הנוסח, כולל כל ההיבטים שעולים.

חנה וינשטוק טירי: אני לא יכולה להגיד עכשיו דברים ולהתחייב.

אתי בנדלר: השאלה היא האם יש מישהו מטעם הממשלה שייקח את הריכוז של הערות הממשלה כדי שלא נתחיל לנוע שוב בין משרד אחד לשני?

אתי בנדלר: אני בעצמי התקשרתי אתמול גם לגברת טירי, גם ללשכה המשפטית של המשרד להגנת הסביבה, גם ללשכה המשפטית של משרד התקשורת, בניסיון להבין איפה הדברים עומדים.

אתי בנדלר: ביטלתי לא מעט זמן לנושא הזה, ולא הצלחתי לקבל תשובה מי יהיה המשרד שיוביל את הנושא.

יוליה שמאלוב-ברקוביץ: יש פה כמה היבטים שבהם נוגעת הצעת החוק.

יוליה שמאלוב-ברקוביץ: יש פה גם נושא איכות הסביבה, גם נושא תקשורת, גם תמ"ת.

אתי בנדלר: זה בדיוק העניין, ולכן אני שאלתי מי יהיה המשרד המוביל.

כרמל שאמה-הכהן: אבל למה צריך לפתור את זה עכשיו?

לאה ורון: זה לא ייפתר, חבל על הזמן של כולנו.

יוליה שמאלוב-ברקוביץ: מה אני עושה עם זה?

כרמל שאמה-הכהן: מה זה מה את עושה עם זה?

כרמל שאמה-הכהן: תתאמי מולם.

כרמל שאמה-הכהן: לא תתאמי – אנחנו נשקול מה לעשות.

כרמל שאמה-הכהן: למה זה מסובך?

כרמל שאמה-הכהן: מה העניין?

יוליה שמאלוב-ברקוביץ: זה נושא מסובך.

חיים מזר: הנושא מסובך מכיוון שמעורבים כאן שישה משרדים: המשרד להגנת הסביבה, משרד הבריאות, משרד התמ"ת, המשרד לביטחון הפנים, משרד המשפטים ומשרד התקשורת.

חיים מזר: מישהו צריך להוביל הצעת חוק.

חיים מזר: לדוגמה, את חוק הקרינה הוביל המשרד להגנת הסביבה, וגם כך זה לקח כשש שנים עד שהגענו אליו עם התקנות.

כרמל שאמה-הכהן: אנחנו לא מצפים מהממשלה לכלום, אנחנו מצפים שחברת הכנסת תעשה כל מאמץ סביר לנסות לתאם עם כל אחד מהמשרדים.

כרמל שאמה-הכהן: לא יתאמו איתך – נתקדם פה, זה הכול.

כרמל שאמה-הכהן: את צריכה לעשות מה שמוטל עלייך – לפנות לכל אחד מהמשרדים.

כרמל שאמה-הכהן: ירצו לשתף פעולה ביניהם – ישתפו פעולה.

יוליה שמאלוב-ברקוביץ: אין בעיה, אני בוודאי אעשה את זה.

חיים מזר: השאלה היא מי יוביל?

כרמל שאמה-הכהן: למה צריך פה מישהו שיוביל?

כרמל שאמה-הכהן: היא תדאג לזה.

כרמל שאמה-הכהן: היא תעדכן את הוועדה ותגיד: פניתי למשרד הזה והוא לא חזר אליי, פניתי למשרד הזה, הגענו להסכמה, פניתי למשרד הזה, לא הגענו להסכמה.

כרמל שאמה-הכהן: הוועדה תכריע.

אתי בנדלר: זו דרך אפשרית, אבל אני חושבת שהיא דרך קצת בעייתית, עם כל הכבוד.

אתי בנדלר: אם התיאום יהיה פרטני עם כל אחד מהמשרדים הרי לא תהיה עמדה ממשלתית אחת, ועמדת משרד אחת תסתור את עמדת המשרד האחר.

לאה ורון: גם לא יהיה נוסח מתואם שנוכל להפיץ.

אתי בנדלר: לדוגמה, הנה הציע נציג המשרד לביטחון הפנים סמכויות פיקוח ואכיפה מינהלית.

אתי בנדלר: האומנם זו עמדת נציג המשרד שאמור להפעיל אכיפה מינהלית?

אתי בנדלר: לכן, חשבתי שבסיטואציה כזאת ראוי שלפחות משרדי הממשלה יתכנסו ויקיימו ביניהם ישיבה אחת שבה ישתתפו כל הנציגים הרלוונטיים כדי שלאחר מכן יהיה ברור למי לפנות, מה הכתובת הראויה.

אתי בנדלר: גברת טירי, כיוון שיש לי הרגשה שמדובר כאן בהצעת חוק צרכנית, אני מציעה שתיקחי את זה על עצמך.

אתי בנדלר: ככל שהדברים לא - - -

עפר מרגלית: אני חושב ששר התקשורת זה הגורם - - -

יוליה שמאלוב-ברקוביץ: אני דווקא חושבת שזה יותר חשוב לסביבה.

אתי בנדלר: שר התקשורת?

אתי בנדלר: האם זה תואם את עמדת נציגי משרד התקשורת ששר התקשורת יוביל את הנושא?

אתי בנדלר: אני הבנתי שלא כך הדברים.

חיים מזר: התחלתי להגיד שהנושא הוא צרכני והתמ"ת הוא בעצם הכתובת הכי מתאימה.

חיים מזר: אבל אנחנו לא רואים איך הם מובילים את הנושא הזה מכיוון שצריך להוביל את זה מישהו שקרוב לנושא וחי את הנושא.

חיים מזר: לפי פקודת הרוקחים שעברה בזמנו לתמ"ת, הם גם אחראים, והיום על כל סלולר ישנם כל הנתונים של השר, והתמ"ת אחראי על זה.

חיים מזר: להערכתי, אם התמ"ת יוביל זה ייקח הרבה מאוד שנים.

חנה וינשטוק טירי: אנחנו מציעים שמשרד התקשורת יוביל את זה.

חנה וינשטוק טירי: אנחנו באמת לא היינו מעורבים.

יוליה שמאלוב-ברקוביץ: זה ממש מביך.

יוליה שמאלוב-ברקוביץ: תגידו, מה קורה בינתיים עם הילדים שנפגעים?

יוליה שמאלוב-ברקוביץ: תגידו, מה קורה לכם?

אתי בנדלר: נכנסה הגברת מנדלסון ונשמע את עמדתה.

ברוריה מנדלסון: אני מתנצלת, פשוט יצאתי לרגע.

ברוריה מנדלסון: אני לא חושבת שנכון שמשרד התקשורת ירכז את זה.

ברוריה מנדלסון: אנחנו לא הלב של הצעת החוק הזו.

ברוריה מנדלסון: זה הרבה יותר נוגע למשרד התמ"ת או למשרד הבריאות, ושיתכבדו וירכזו את זה.

חנה וינשטוק טירי: אני לא חושבת שנכון כאן לעשות את הוויכוח הזה.

אתי בנדלר: האם מישהו מטעם נציגי הממשלה מוכן לקחת על עצמו לזמן ישיבה של נציגי הממשלה?

חנה וינשטוק טירי: נכון להיום, השר אחראי לפי הצעת החוק זה שר הבריאות.

חנה וינשטוק טירי: לא היתה החלטה אחרת של ועדת שרים.

כרמל שאמה-הכהן: אתי, אבל למה פה?

כרמל שאמה-הכהן: אנחנו הבנו.

אתי בנדלר: אני רוצה לומר לך דבר אחד.

אתי בנדלר: אני אתמול הקדשתי יותר מידיי שעות מבוזבזות לכלום, בסופו של דבר, בלוח זמנים מאוד מאוד עמוס.

אתי בנדלר: אם זה יהיה הסנריו גם בישיבה הבאה אז חבל על הזמן.

כרמל שאמה-הכהן: לא, אין יותר ישיבות תיאום.

כרמל שאמה-הכהן: בישיבה הבאה אנחנו מצביעים.

כרמל שאמה-הכהן: אם לא תהיה עמדה ברורה של הממשלה, ואנחנו נראה ש - - -

אתי בנדלר: האם אנחנו נקבל נוסח מוסכם?

אתי בנדלר: האם נדע לפחות מה עמדת הממשלה?

לאה ורון: לא יהיה לך על מה להצביע, ולא יהיה לך נוסח מסוכם.

לאה ורון: אם מי מנציגי משרדי הממשלה לא יזמן ישיבה והם יעבירו לוועדה נוסח, לא יהיה לוועדה נוסח מוסכם.

יוליה שמאלוב-ברקוביץ: האם אנחנו יכולים להטיל על איזה משרד?

אתי בנדלר: להטיל – אני לא מטילה על אף אחד.

אתי בנדלר: זה לא התפקיד שלי להטיל.

יוליה שמאלוב-ברקוביץ: האם אין לנו זכות להטיל?

יוליה שמאלוב-ברקוביץ: למשל, לבוא ולהגיד, נניח, שמשרד המשפטים מוביל את זה או משרד התמ"ת?

חנה וינשטוק טירי: נכון להיום, השרים האחראים לפי החוקים המוצעים זה שר הבריאות והשר לאיכות הסביבה.

חנה וינשטוק טירי: החלטת ועדת השרים לא שינתה, ואלה הם השרים שכרגע אחראים, ולא שר התמ"ת.

כרמל שאמה-הכהן: הישיבה נעולה.